Komitatanoj B elektitaj, kio pri la estraro?
#000000
La individuaj membroj de UEA elektis kvin komitatanojn B, kiuj reprezentos ilin en la komitato ĝis 2022. La kandidatoj por la nova estraro ricevis tre malbonajn rezultojn. Inter la tri neelektitoj estas du kandidatoj por la estraraneco, dume elektiĝis nur unu estrara kandidato – kaj eĉ tiu kun la plej malmultaj voĉoj.
#000001
La rezulto de la balotado.
#000002
La individuaj membroj de UEA elektis kvin komitatanojn B, kiuj reprezentos ilin en la komitato ĝis 2022. La kandidatoj por la nova estraro ricevis tre malbonajn rezultojn. Inter la tri neelektitoj estas du kandidatoj por la estraraneco, dume elektiĝis nur unu kandidato – kaj eĉ tiu kun plej malmultaj voĉoj.
#000003
El la rajtigitaj 3.849 individuaj membroj sin esprimis 1.497 (39%), do pli multe ol en la antaŭa voĉdono, kiu okazis antaŭ ses jaroj (27%). Ĉi-jare por la unua fojo la elekto de la komitatanoj B okazis grandparte rete. La CO dissendis nur proksimume 800 paperajn balotilojn – tiujn ricevis la membroj sen funkcianta retadreso.
#000005
Plej multajn voĉojn ricevis Emílio Cid (1.055), la nuna estrarano pri informado. Sekvas lin Osmo Buller (966), Lee Jungkee (868), Michael Boris Mandirola (856) kaj Aleks Kadar (773). Ĉi-lasta estas la sola el la kandidatoj por la nova estraro, kiu estis elektita por komitataneco B. Inter la tri neelektitoj estas du aliaj kandidatoj: Duncan Charters (764), kiu kandidatis por la prezidanteco, kaj So Jinsu (706). La plej malbonan rezulton ricevis Didier Janot (357).
#000006
La neelektiĝo de Charters – eĉ se per deko da voĉoj – estas por li granda problemo. Pasintsemajne la elekta komisiono proponis lin por la prezidanteco kaj lige kun tio por la komitataneco C en la kazo, ke li ne sukcesus en la elektado de la komitatanoj B. Nun lia sorto dependas de tio, ĉu lia nuna nesukceso estas por la komitato tiel peza fakto, ke lia elekto kiel komitatano C – kaj tiom pli kiel prezidanto – signifus malrespekton de la opinio de la individuaj membroj.
#000007
Simila situacio okazis jam en 2004, kiam la elekta komisiono proponis reelekton de Ivo Osibov kiel ĝenerala sekretario. Li ne sukcesis en la elektoj de komitatanoj B kaj rifuzis esti kandidato por komitataneco C, kaj sekve retiris sin ankaŭ kiel kandidaton por la estraro.
#000008
Kvin oficistoj de UEA trafitaj de la reduktoj
#000012
Chi tiu rezulto povus speguli malkontentecon gheneralan pri UEA kaj malemon elekti maljunulojn. Estus interese ekkoni la averaghan aghon de la vochdonintaro. La kontentiga aspekto povus esti ke la Asocio estonte havos pli junajn estrojn kun pli radikalaj solvoj de la nunaj krizoj.
#000013
Eble laux jaroj la kandidatoj aspektas junaj, sed mense mi ne vidas diferencon.
#000014
Ĉu ni eble povus ĉesi vidi ĉi tiun tutan ludon tra la prismo de "batalo inter junuloj kaj maljunuloj"? Mi konas viglajn, ideoplenajn "maljunulojn" kaj sensukajn, ŝtipkapajn "junulojn" – kaj inverse. Do konstante pori aŭ kontraŭi unujn aŭ aliajn nur pro aĝo estas absurde. Cetere, ĝis kioma aĝo oni junas kaj ekde kioma aĝo oni maljunas?
#000015
"Juna"? La aĝo por esti automate membro de TEJO kreskis kaj kreskis, laŭ la bezonoj de TEJO. Aĝo estas io relativa kiam temas pri propraj bezonoj. Ĉu Diccon konsideras sin "juna", almenaŭ kompare kun Duncan?
#000017
Aĝo estas io relativa. Rigardu la ŝanĝon, laŭ la tempo, de la supera aĝlimo por aŭtomate fariĝi membro de TEJO. Ĝi altiĝis tra la jaroj laŭ la bezonoj de TEJO. Ĉu ni antaŭvidu ke iam en la estonteco, la pensiiĝaĝo estos la limaĝo por estis membro de TEJO?
#000018
Mi ne kredas, ke aĝo de kandidatoj havis grandan signifon. Rimarku, ke la plej juna kandidato estas sur (nur) kvara loko. Kaj mi konsentas kun Claude, ke la rezulto (tamen!) ne montras malfidon al la Estraro.
Kredeble oni povus kontroli la averaĝan aĝon de voĉdonitnoj.
#000021
La membroj facilanime plendas sed ne engaĝiĝas. Do Cid prezidento (kiu faris nenion krom faraonan nefunkcieblan retejon) kaj Buller vicprezidento (kiu regis la asocion dum jaregoj sed ne kapablis modernigi la asocion nek adapti ĝiajn financojn) kaj ek al la lasta rondiro! Rekte en la fosaĵon!
#000022
Eble pluraj voĉdonintoj konsideris grava la disiĝon de povoj inter estraro kaj komitato, kaj tial malemis voĉdoni por estraranoj en la elektoj por la komitato. Do la malaltaj nombroj por estraranoj ne nepre signifas, ke multaj membroj konsideras tiujn homojn nekapablaj por siaj estraraj postenoj, sed nur ke multaj membroj preferas la ne-estraranajn kandidatojn por la komitato.
#000023
Aliĝi al 400 aliaj abonantoj
#000031